pythainlp/thai-wiki-dataset-v3 huggingface dataset:
สถานีวิทยุเพื่อครอบครัว

สถานีวิทยุเพื่อครอบครัว (Happy Family Radio) ชื่อเดิม: สถานีวิทยุไทย (Radio Thai) โดยความร่วมมือระหว่างองค์การกระจายเสียงและแพร่ภาพสาธารณะแห่งประเทศไทย (ส.ส.ท.) กับสถานีวิทยุกระจายเสียงแห่งประเทศไทย กรมประชาสัมพันธ์ และมูลนิธิเครือข่ายครอบครัวของสำนักงานกองทุนสนับสนุนการสร้างเสริมสุขภาพ (ส.ส.ส.) โดยใช้ชื่อว่า "คลื่นวิทยุไทย:เพื่อเด็กและครอบครัว คลื่นแห่งการเรียนรู้อย่างรื่นรมย์" ทดลองออกอากาศทางสถานีวิทยุกระจายเสียงแห่งประเทศไทย กรมประชาสัมพันธ์ เอฟเอ็ม 105.0 เมกะเฮิร์ตซ์ ตั้งแต่ วันศุกร์ที่ 17 เมษายน พ.ศ. 2552 ส่วนการออกอากาศอย่างเป็นทางการเริ่มเมื่อ  วันเสาร์ที่ 16 พฤษภาคม พ.ศ. 2552 โดยจะออกอากาศตั้งแต่เวลา 05.00-24.00 น. และเริ่มการกระจายเสียง ตลอด 24 ชั่วโมง เมื่อ วันพฤหัสบดีที่ 1 ตุลาคม พ.ศ. 2552
ปัจจุบัน ทางสถานีได้ปรับปรุงรูปแบบรายการใหม่ โดยออกอากาศภายใต้ชื่อ สถานีวิทยุเพื่อครอบครัว หรือ แฮปปี แฟมิลี เรดีโอ ซึ่งเป็นไปตามแนวทางที่ พลเอก ประยุทธ์ จันทร์โอชา นายกรัฐมนตรี มอบหมายให้กรมประชาสัมพันธ์ มีสถานีวิทยุสำหรับครอบครัว ให้เหมาะกับทุกช่วงวัย โดยเน้นตอบสนองกลุ่มเป้าหมายไปยังครอบครัวคนรุ่นใหม่  ทั้งนี้ได้เริ่มต้นรูปแบบการออกอากาศในวันเสาร์ที 14 เมษายน พ.ศ. 2561 ซึ่งตรงกับวันครอบครัวไทย โดยจะทำการออกอากาศตั้งแต่เวลา 05.00-24.00 น. เป็นประจำทุกวัน
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ (ปัจจุบัน) 
สถานีวิทยุในประเทศไทย
ป้อมผีเสื้อสมุทร

ป้อมผีเสื้อสมุทร ตั้งอยู่บนเกาะแม่น้ำในแม่น้ำเจ้าพระยา ด้านใต้พระสมุทรเจดีย์ จังหวัดสมุทรปราการ พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ ให้สร้างขึ้นเมื่อปี พ.ศ. 2362 ซึ่งอยู่ในระหว่างทางเดินเรือ 2 ทาง  แต่การสร้างป้อมในครั้งนั้นไม่แล้วเสร็จ ต่อมาในปี พ.ศ. 2365 ทรงพระกรุณาโปรดเกล้าฯ ให้สมเด็จพระเจ้าลูกยาเธอ กรมหมื่นเจษฎาบดินทร์ ทรงดำเนินการแก้ไขป้อมผีเสื้อสมุทรให้ดียิ่งขึ้น จนกระทั่งในรัชสมัยพระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าโปรดกระหม่อม ให้กรมพระราชวังบวรสถานมงคลเสด็จไปทรงแก้ไขอีกครั้งหนึ่ง
ตัวป้อมมีลักษณะเหมือนผีเสื้อ ใช้ด้านหางผีเสื้อเป็นทางเข้า  ต่อมาทางเดินเรือด้านตะวันตกตื้นเขินจนเรือใหญ่ไม่สามารถแล่นผ่านได้ ที่ตั้งป้อมจึงดูชิดติดกับฝั่งธนบุรี
ในสมัยสร้างป้อมขึ้นครั้งแรก อาวุธประจำป้อมใช้ปืนบรรจุลูกดินทางปากกระบอก และได้เริ่มใช้ปืนใหญ่บรรจุลูกทางท้ายแทน เมื่อปี พ.ศ. 2435 เป็นปืนชนิดหลุม (ปืนเสือหมอบ) ขนาด 6 นิ้ว รวม 3 กระบอก โดยสั่งซื้อจากบริษัท วิกเกอร์ อาร์มสตรอง ประเทศอังกฤษ และนายพลเรือโท พระยาวิจิตรนาวี (วิลเลียม บุณยะกลิน) เป็นนายช่างกลทำการติดตั้งปืนนี้ ต่อจากการติดตั้งปืนใหญ่ชนิดเดียวกันกับที่ป้อมพระจุลจอมเกล้า
ป้อมผีเสื้อสมุทรแห่งนี้เคยทำการยิงต่อสู้กับหมู่เรือรบฝรั่งเศส 2 ลำ ที่ล่วงล้ำเข้ามาในแม่น้ำเจ้าพระยา เมื่อวันที่ 13 กรกฎาคม พ.ศ. 2436 ซึ่งเป็นเหตุการณ์ที่สำคัญเหตุการณ์หนึ่งในประวัติศาสตร์ไทย
ไฟล์:Phisuea Samut Fort (II).jpg|บริเวณทางเดินหลักภายในป้อมผีเสื้อสมุทร
ไฟล์:Phisuea Samut Fort (III).jpg|ปืนใหญ่เสือหมอบ
ไฟล์:Phisuea Samut Fort (IV).jpg|ปืนใหญ่เสือหมอบ
==แหล่งข้อมูลอื่น==
ผีเสื้อสมุทร
กองทัพเรือไทย
เกาะแม่น้ำในประเทศไทย
โบราณสถานในจังหวัดสมุทรปราการ
สิ่งก่อสร้างในอำเภอพระสมุทรเจดีย์
อายุความ

อายุความ (prescription หรือ limitation) คือระยะเวลาที่กฎหมายกำหนดให้ใช้สิทธิเรียกร้อง สิทธิฟ้อง หรือสิทธิร้องทุกข์ หากปล่อยเนิ่นนานไปจนล่วงระยะเวลาดังกล่าวแล้ว สิทธิเช่นว่าจะเป็นอันยกขึ้นอ้างอีกมิได้ ซึ่งเรียกว่า "การขาดอายุความ" เช่น สิทธิเรียกร้องขาดอายุความ คดีขาดอายุความ หนี้ขาดอายุความ เป็นต้น 
== เหตุผลของอายุความ ==
การที่กฎหมายกำหนดอายุความไว้นั้นมีเหตุผลสามประการ ดังต่อไปนี้ 
1. เป็นนิตินโยบายของรัฐเพื่อดำรงความสงบเรียบร้อยและความมั่นคงในการอ้างสิทธิของบุคคล อันเป็นการห้ามปรามมิให้มีการนำเรื่องราวที่เกิดขึ้นมาเนิ่นนานแล้วมาเรียกร้องต่อกัน เพราะเรื่องราวที่เกิดขึ้นมาเนิ่นนานแล้วนั้นย่อมยุ่งยากสำหรับผู้เกี่ยวข้องในการหาพยานหลักฐานมาพิสูจน์แก่กัน พยานหลักฐานอาจสูญหาย เสื่อมสภาพ บกพร่อง หรือคลาดเคลื่อนไปตามกาลเวลาได้ ซึ่งจะส่งผลให้การวินิจฉัยข้อพิพาทนั้นไม่อาจเป็นธรรมได้อย่างแท้จริง
2. เป็นโทษสำหรับเจ้าหนี้ที่ปล่อยปละละเลยไม่ใช้สิทธิเรียกร้องของตนเสียที จนกระทั่งล่วงเลยอายุความที่กำหนดไว้ ซึ่งส่งผลให้ลูกหนี้เกิดมี "สิทธิปฏิเสธ" (right of refusal) ขึ้นสามารถปฏิเสธการเรียกร้องของเจ้าหนี้ที่เพิ่งมากระทำเมื่อล่วงเลยอายุความไปแล้วได้ ดังนั้น อายุความจึงเป็นเครื่องกระตุ้นให้เจ้าหนี้ระแวดระวังในการใช้สิทธิของตนมากขึ้น
3. เป็นการช่วยปลดเลื้องภาระของลูกหนี้ในอันที่จะต้องเก็บรักษาหลักฐานในการชำระหนี้ไว้ ไม่ต้องคอยพะวงรักษาสิ่งเหล่านั้นไว้จนชั่วชีวิต เพราะเมื่อล่วงอายุความไปแล้ว ลูกหนี้ก็สามารถปฏิเสธการชำระหนี้ต่อเจ้าหนี้ได้โดยเพียงต่อสู้ว่าหนี้ขาดอายุความแล้วเท่านั้น
== อายุความแพ่ง ==
อายุความแพ่ง เป็นอายุความสำหรับประเด็นตามกฎหมายแพ่ง ซึ่งแบ่งเป็นสองประเภทใหญ่ ๆ คือ อายุความได้สิทธิ และอายุความเสียสิทธิ
== อายุความอาญา ==
อายุความอาญา เป็นอายุความตามกฎหมายอาญาและกฎหมายวิธีพิจารณาความอาญา อาทิ อายุความสำหรับฟ้องคดีอาญา อายุความสำหรับการนำตัวผู้กระทำความผิดอาญามาลงโทษ
(1) ยี่สิบปี สำหรับความผิดต้องระวางโทษประหารชีวิต จำคุก ตลอดชีวิต หรือจำคุกยี่สิบปี
(2) สิบห้าปี สำหรับความผิดต้องระวางโทษจำคุกกว่าเจ็ดปีแต่ ยังไม่ถึงยี่สิบปี
(3) สิบปี สำหรับความผิดต้องระวางโทษจำคุกกว่าหนึ่งปีถึงเจ็ดปี
(4) ห้าปี สำหรับความผิดต้องระวางโทษจำคุกกว่าหนึ่งเดือนถึง หนึ่งปี
(5) หนึ่งปี สำหรับความผิดต้องระวางโทษจำคุกตั้งแต่หนึ่งเดือน ลงมาหรือต้องระวางโทษอย่างอื่น
== เชิงอรรถ ==
== อ้างอิง ==
กำชัย จงจักรพันธุ์. (2551, พฤศจิกายน). คำอธิบายประมวลกฎหมายแพ่งและพาณิชย์ ว่าด้วยระยะเวลาและอายุความ. (พิมพ์ครั้งที่ 7, แก้ไขเพิ่มเติม). กรุงเทพฯ : คณะนิติศาสตร์ มหาวิทยาลัยธรรมศาสตร์. ISBN 9789744663474.
พระยาเทพวิทุรพหุลศรุตาบดี (บุญช่วย วณิกกุล). (2509). คำอธิบายประมวลกฎหมายแพ่งและพาณิชย์ บรรพ 1-2 มาตรา 1 ถึง 240. กรุงเทพฯ : ไทยพิทยา.
ราชบัณฑิตยสถาน. (2549, 9 กุมภาพันธ์). พจนานุกรมฉบับราชบัณฑิตยสถาน พ.ศ. 2542. [ออนไลน์]. เข้าถึงได้จาก: . (เข้าถึงเมื่อ: 14 สิงหาคม 2552).
ระยะเวลาในกฎหมาย
ล็อกฮีด มาร์ติน

สำหรับอดีตบริษัท ดูที่ ล็อกฮีดและมาร์ติน มาเรียทต้า
ล็อกฮีด มาร์ติน (Lockheed Martin) เป็นบริษัทด้านอากาศยาน อวกาศ และการป้องกันประเทศรายใหญ่ของโลกสัญชาติอเมริกา เกิดจากการควบรวมระหว่างสองบริษัทคือ ล็อคฮีคคอร์ปอเรชั่น กับ มาร์ตินมารีเอ็ตตา ในปี 1995 ล็อกฮีดมาร์ตินมีสำนักงานใหญ่ตั้งอยู่ในเบเธสดา รัฐแมริแลนด์ อันเป็นเขตปริมณฑลทางตะวันตกเฉียงเหนือของกรุงวอชิงตัน ดี.ซี. ล็อกฮีคมาร์ตินถือเป็นบริษัทคู่สัญญาด้านการป้องกันประเทศ (defense contractor) ที่ใหญ่ที่สุดของโลกในแง่ของรายได้  โดยรายได้ 73% มาจากการขายสินค้าด้านกลาโหม
Lockheed Corporation ก่อตั้งในปี 1912 ในชื่อ Alco Hydro-Aeroplane Company โดยสองพี่น้อง อัลลัน และมัลคอล์ม ล็อกฮีด (Allan & Malcolm Loughead) ก่อนจะเปลี่ยนชื่อเป็น Loughead Aircraft Manufacturing Company ในปี 1916 บริษัทได้เริ่มออกแบบและสร้างเรือบินโมเดล F-1 ซึ่งขึ้นบินครั้งแรกเมื่อ 29 มีนาคม 1918 หลังจากนั้น บริษัทก็ได้ลงทุนมหาศาลไปในการออกแบบและการพัฒนาอากาศยานจอมปฏิวัติวงการแบบโมโนโคค (Monocoque) ชื่อว่าโมเดล S-1 ขึ้นมา ขายราคาลำละ 2,500 ดอลลาร์ แต่ด้วยพิษจากผลของสงครามโลกครั้งที่หนึ่งทำให้เครื่องบินขายไม่ดี และต้องปิดบริษัทไปในปี 1921 โรงงานได้รับเงินทุนและกลับมาเปิดได้อีกครั้งในปี 1926 ในชื่อ Lockheed Aircraft Company บริษัทได้นำโมเดล S-1 ของเดิมมาต่อยอดเป็นโมเดล Vega ซึ่งขายได้ทะลุหนึ่งล้านดอลลาร์ในปีเดียว เป็นปฐมบทความยิ่งใหญ่ของนาม “ล็อกฮีด”
เมื่อล็อกฮีดควบรวมกับบริษัทผู้ผลิตยานอวกาศ, จรวด และขีปนาวุธรายใหญ่อย่าง Martin Marietta ในปี 1995 แล้ว ล็อกฮีดมาร์ตินก็กลายเป็นบริษัทค้าอาวุธอย่างครบวงจร และเป็นคู่สัญญารายใหญ่ที่สุดของรัฐบาลสหรัฐ โดยในแต่ละปีได้รับสัญญามูลค่ากว่า 10% ของงบประมาณด้านกลาโหมของสหรัฐ ซึ่งได้ผลิตอากาศยานทางทหารชื่อดังอย่าง P-3 โอไรออน, F-16 ไฟทิงฟอลคอน, C-130 เฮอร์คิวลิส ส่งออกไปยังหลายประเทศทั่วโลก นอกจากนี้ เครื่องบินรบ F-22 แรพเตอร์ ของล็อกฮีดมาร์ติน ยังขึ้นชื่อว่าเป็นเครื่องบินรบที่ดีและมีสมรรถภาพมากที่สุดในโลก ในปี 2015 บริษัทมีรายได้กว่า 46 พันล้านดอลลาร์ โดยมีกำไร 3.6 พันล้านดอลลาร์ มีพนักงานกว่า 97,000 คน
== อ้างอิง ==
ผู้ผลิตเครื่องบิน
บริษัทของสหรัฐ
บริษัทที่ก่อตั้งในปี พ.ศ. 2538
ล็อกฮีด มาร์ติน
ล็อกฮีด

บริษัทล็อกฮีด (Lockheed Corporation) เป็นบริษัทผลิตเครื่องบินของสหรัฐอเมริกาที่ก่อตั้งขึ้นเมื่อปีพ.ศ. 2455 ซึ่งต่อมาในปีพ.ศ. 2538 ได้รวมเข้ากับมาร์ติน มาเรียทต้าเพื่อตั้งบริษัทใหม่ที่ชื่อล็อกฮีด มาร์ติน
== แหล่งข้อมูลอื่น ==
พี่น้องล็อกฮีดจาก PBS
ผู้สร้างเครื่องบินไอพ่น
[http://www.rcrinc.com/tanaka/ch4-3.html] 
ประวัติของล็อกฮีดใน lockheedmartin.com 
ผู้ผลิตเครื่องบิน
บริษัทของสหรัฐ
บริษัทที่ก่อตั้งในปี พ.ศ. 2455
จุดผ่านแดนถาวรบ้านห้วยโก๋น

จุดผ่านแดนถาวรบ้านห้วยโก๋น หรือ ด่านพรมแดนห้วยโก๋น–น้ำเงิน เป็นจุดผ่านแดนระหว่างประเทศไทยกับประเทศลาว ตั้งอยู่ที่หมู่ที่ 1 ตำบลห้วยโก๋น อำเภอเฉลิมพระเกียรติ จังหวัดน่าน ห่างจากตัวจังหวัดน่านประมาณ 140 กิโลเมตร ตามทางหลวงแผ่นดินหมายเลข 101
== ประวัติ ==
ด่านถาวรบ้านห้วยโก๋น แรกเริ่มจัดตั้งเป็นจุดผ่านแดนถาวรตามประกาศกระทรวงมหาดไทย ลงวันที่ 9  สิงหาคม พ.ศ. 2537 โดยมีพิธีเปิดอย่างเป็นทางการเมื่อวันที่  20  พฤศจิกายน  พ.ศ. 2537 ซึ่งในขณะนั้นด่านห้วยโก๋น ประเทศไทยมีฐานะเป็นด่านสากล แต่ด่านเมืองเงิน แขวงไชยบุรี เป็นด่านในระดับท้องถิ่น จึงมีปัญหาในการเข้าออกผ่านแดนของชาวต่างชาติ
ต่อมาในปี พ.ศ. 2546 องค์การบริหารส่วนจังหวัดน่านได้ทำการก่อสร้างอาคารร้านค้า ถนน ตลาดการค้าชายแดนไทย–ลาว และซุ้มประตูด้วยงบประมาณ  28  ล้านบาทเศษ  บนพื้นที่ก่อสร้างประมาณ 19  ไร่    และในปีงบประมาณ 2550 องค์การบริหารส่วนจังหวัดน่านได้จัดสรรงบประมาณจากจังหวัดน่าน  ก่อสร้างอาคารและระบบสาธารณูปโภคสาธารณูปการเพิ่มเติมอีกประมาณ 10 ล้านบาท โดยมีองค์การบริหารส่วนตำบลห้วยโก๋นเป็นหน่วยงานรับผิดชอบดูแล และเมื่อวันที่ 21 ธันวาคม พ.ศ. 2551 ได้รับการยกระดับเป็นด่านสากลห้วยโก๋น-น้ำเงิน จนถึงปัจจุบัน
== เวลาเปิดทำการ ==
เปิดทำการทุกวัน ตั้งแต่เวลา 08.00–20.00 น. นอกจากนี้ในทุกวันเสาร์เวลา 08.00–12.00 น. จะมีการซื้อขายแลกเปลี่ยนสินค้าระหว่างประชาชนชาวไทยกับประชาชนชาวลาว
== การเดินทาง ==
ใช้ทางหลวงแผ่นดินหมายเลข 101 ระยะทางประมาณ 140 กิโลเมตร จากตัวจังหวัดน่าน นอกจากนี้ยังสามารถเดินทางไปยังเมืองสำคัญทางภาคเหนือของประเทศลาวได้ เช่น เมืองไชยบุรี แขวงไชยบุรี ตามทางหลวงหมายเลข 4 ระยะทางประมาณ 130 กิโลเมตร เมืองหลวงพระบาง แขวงหลวงพระบาง ระยะทางประมาณ 230 กิโลเมตร และเมืองไซ แขวงอุดมไซ ตามทางหลวงหมายเลข 2W ระยะทางประมาณ 200 กิโลเมตร
== ข้อมูลพื้นฐานและการพัฒนา ==
สินค้าที่ซื้อขายแลกเปลี่ยนจากประเทศประเทศลาว ที่สำคัญได้แก่ สินค้าด้านการเกษตร ข้าว พืชผัก หอม กระเทียม และของป่า ส่วนสินค้าจากประเทศไทย ที่สำคัญได้แก่ สิ่งของเครื่องใช้ เสื้อผ้า เครื่องใช้ไฟฟ้า และน้ำมันเชื้อเพลิง
เนื่องจากด่านสากลห้วยโก๋น-น้ำเงินมีความสำคัญในส่วนของการเป็นประตูการค้าและการทำธุรกิจที่สำคัญในการค้าขาย  การแลกเปลี่ยนสินค้า การท่องเที่ยว และการติดต่อประสานงานระหว่างประเทศ ดังนั้นจึงได้มีโครงการพัฒนาเส้นทางการคมนาคมจากเมืองเงิน แขวงไชยบุรี ถึงเมืองปากแบ่ง แขวงอุดมไซ ระยะทาง 53 กิโลเมตร งบประมาณ 840  ล้านบาท โดยก่อสร้างแล้วเสร็จในปี พ.ศ. 2553 จากความช่วยเหลือจากรัฐบาลไทย นอกจากด่านถาวรห้วยโก๋น-น้ำเงินแล้ว ช่องภูดู่ จังหวัดอุตรดิตถ์ ก็ได้ยกฐานะขึ้นเป็นด่านถาวรนับเป็นด่านที่ 2 ที่ไทยยกระดับขึ้นที่ติดต่อกับแขวงไชยบุรี ประเทศลาว
== อ้างอิง ==
บ้านห้วยโก๋น
บ้านห้วยโก๋น
ภูมิศาสตร์ของจังหวัดน่าน
เศรษฐกิจของจังหวัดน่าน
อำเภอเฉลิมพระเกียรติ (จังหวัดน่าน)
ไนน์อินช์เนลส์

ไนน์อินช์เนลส์ (Nine Inch Nails หรือเรียกย่อ ๆ ว่า NIN) เป็นวงอเมริกันในแนวอินดัสเทรียล ก่อตั้งวงโดยเทรนต์ เรซเนอร์ในคลีฟแลนด์ รัฐโอไฮโอ และยังเป็นโปรดิวเซอร์หลัก, นักร้อง, นักแต่งเพลง นักดนตรี เรซเนอร์ถือเป็นสมาชิกคนเดียวที่มีความสำคัญที่รับผิดชอบกำหนดทิศทางของวง แนวเพลงของไนน์อินช์เนลส์ มีความกว้างหลากหลายแนวเพลง ขณะที่ยังคงมีเอกลักษณ์โดยการใช้เครื่องดนตรีอีเลกโทรนิกและกระบวนการ
กลุ่มผู้ฟังเพลงใต้ดินต่างตอบรับไนน์อินช์เนลส์อย่างดีในช่วงปีแรก ๆ ของวง โดยวงออกผลงานที่มีอิทธิพลต่อทศวรรษ 1990 หลายชุด และได้รับความนิยมอย่างกว้างขวาง มีหลายเพลงของไนน์อินช์เนลส์เป็นเพลงฮิตทางสถานีวิทยุ พวกเขาเคยได้รับ 2 รางวัลแกรมมี่ และวงมียอดขายอัลบั้มมากกว่า 20 ล้านชุด กับยอดขายที่ได้รับการยืนยืนเฉพาะในสหรัฐอเมริกาอย่างเดียว 11 ล้านชุด  ในปี 1997 เรซเนอร์ยังมีชื่ออยู่ในนิตยสารไทม์ ในรายชื่อบุคคลที่มีอิทธิพลแห่งปี และนิตยสารสปิน อธิบายเขาว่า "ศิลปินที่มีความสำคัญมากทางด้านดนตรี ในปี 2004 นิตยสารโรลลิงสโตน จัดอันดับไนน์อินช์เนลส์ อยู่อันดับที่ 94 ในหัวข้อศิลปินยอดเยี่ยมที่สุดตลอดกาล
== อ้างอิง ==
กลุ่มดนตรีออลเทอร์นาทิฟร็อกสัญชาติอเมริกัน
กลุ่มดนตรีที่ก่อตั้งในปี พ.ศ. 2531
ป้อมวิไชยประสิทธิ์

ป้อมวิไชยประสิทธิ์ เป็นป้อมปราการเก่าแก่ ริมแม่น้ำเจ้าพระยา ตั้งอยู่บนฝั่งแม่น้ำเจ้าพระยาด้านตะวันตก ทางเหนือของปากคลองบางหลวง (คลองบางกอกใหญ่) ปัจจุบันอยู่ในบริเวณกองบัญชาการกองทัพเรือ พระราชวังเดิม ถนนอรุณอมรินทร์ เขตบางกอกใหญ่ กรุงเทพมหานคร
ป้อมวิไชยประสิทธิ์เดิมเป็นป้อมหอรบตั้งอยู่มุมกำแพงเมืองบางกอก (ธนบุรี) ถูกสร้างขึ้นในสมัยกรุงศรีอยุธยาเพื่ออารักขาปากแม่น้ำ ซึ่งเป็นเส้นทางการค้าขายสำคัญ คาดว่าป้อมนี้ถูกสร้างขึ้นก่อนรัชสมัยของสมเด็จพระนารายณ์มหาราช โดยอาจมีชาวโปรตุเกสช่วยออกแบบ
ในสมัยสมเด็จพระนารายณ์ ได้ทรงให้ปรับปรุงและสร้างป้อมเมืองบางกอกขึ้นใหม่ โดยอาจดำเนินการตามคำกราบบังคมทูลของเจ้าพระยาวิชเยนทร์ (คอนสแตนติน ฟอลคอน) การออกแบบและควบคุมการก่อสร้างป้อมทำโดยมองซิเออร์เดอ ลา มาร์ นายช่างชาวฝรั่งเศสผู้มีบทบาทในการก่อสร้างป้อมปราการหลายแห่งสมัยสมเด็จพระนารายณ์ โดยคุณพ่อ โทมัสโซ วัลกวาเนรา บาทหลวงคณะเยสุอิตชาวอิตาเลียน เป็นที่ปรึกษาด้านวิศวกรรม  ลา มาร์ได้วางแผนก่อสร้างป้อมดาวตามแบบตะวันตกทั้งสองฝั่งแม่น้ำ มีโซ่ขึงกั้นแม่น้ำเพื่อป้องกันเรือเข้าออก แต่มีเพียงป้อมฝั่งตะวันออกที่ได้สร้างจนสำเร็จ ก่อนจะเกิดการปฏิวัติเมื่อปลายแผ่นดินสมเด็จพระนารายณ์ และถูกรื้อลงในสมัยรัตนโกสินทร์ (บางแหล่งกล่าวว่ารื้อลงในสมัยสมเด็จพระเพทราชา) ป้อมวิไชยประสิทธิ์จึงยังคงรูปลักษณ์เดิมอยู่
ป้อมทั้งสองฝั่งแม่น้ำนี้ แหล่งข้อมูลบางแหล่งระบุชื่อป้อมฝั่งตะวันออกว่า ป้อมวิไชยเยนทร์ และฝั่งตะวันตกว่าป้อมวิไชยประสิทธิ์ ขณะที่บางแหล่งเรียกรวมกันว่าป้อมวิไชยเยนทร์หรือ ป้อมบางกอก และระบุว่าต่อมาเมื่อสมเด็จพระเจ้าตากสินมหาราชทรงสถาปนากรุงธนบุรีเป็นราชธานี ได้ทรงสร้างพระราชวังขึ้นบริเวณป้อมฝั่งตะวันตก พร้อมกับปรับปรุงป้อมพระราชทานนามว่า "ป้อมวิไชยประสิทธิ์"
ป้อมวิไชยประสิทธิ์มีสถาปัตยกรรมเป็นป้อมก่ออิฐฉาบปูน มีกำแพงรูปแปดเหลี่ยม 2 ชั้น สร้างขนานกัน กำแพงชั้นในมีหอคอยกลมทรงสอบสองหลัง ตั้งอยู่บนกำแพงตรงมุมด้านทิศเหนือ และทิศใต้ 
ปัจจุบันป้อมวิไชยประสิทธิ์อยู่ในความดูแลของกองทัพเรือไทย ใช้เป็นที่ยิงสลุตในพระราชพิธีสำคัญต่าง ๆ และมีการติดตั้งเสาธงบริเวณทางเข้าป้อมทางทิศตะวันตกตรงกำแพงชั้นใน เพื่อชักธงราชนาวีและธงผู้บัญชาการทหารเรือ
==อ้างอิง==
==แหล่งข้อมูลอื่น==
สิ่งก่อสร้างในสมัยกรุงศรีอยุธยา
วิไชยประสิทธิ์
พระราชวังเดิม
โบราณสถานในเขตบางกอกใหญ่
พระยาวิไชเยนทร์ (คอนสแตนติน ฟอลคอน)
โอลิเวีย นิวตัน-จอห์น

โอลิเวีย นิวตัน-จอห์น (Olivia Newton-John, 26 กันยายน ค.ศ. 1948 – 8 สิงหาคม ค.ศ. 2022) เป็นนักร้องและนักแสดงชาวบริติช-ออสเตรเลียที่มีชื่อเสียงในระดับโลก
โอลิเวีย นิวตัน-จอห์น โด่งดังมีชื่อเสียงในระดับโลกขึ้นมาจากการร่วมแสดงในภาพยนตร์เรื่อง Grease ร่วมกับจอห์น ทราโวลตา ในปี ค.ศ. 1978 ซึ่งเป็นภาพยนตร์เพลงที่ประสบความสำเร็จเป็นอย่างมาก
ด้านผลงานการร้องเพลง ได้ออกซิงเกิลอัลบั้มตั้งแต่ปี ค.ศ. 1971 ซึ่งเป็นอัลบั้มในแนวป็อป, ดิสโกและคันทรี มีเพลงที่โด่งดังอย่าง "I Honestly Love You", "Make A Move On Me", "Physical", "The Air That I Breathe", "Xanadu" และ "Long Live Love" เป็นต้น ยอดขายอัลบั้มของเธอถึงปัจจุบันมีมากกว่า 100 ล้านชุด ในจำนวนทั้งสิ้นกว่า 20 อัลบั้ม
นอกจากนี้แล้ว เธอยังเป็นนักกิจกรรมทั้งทางด้านสิ่งแวดล้อมและการให้ความรู้เรื่องมะเร็งเต้านม เนื่องจากเคยป่วยเป็นโรคนี้มาก่อน ทำให้ต้องพักงานในวงการบันเทิงไปนานกว่า 10 ปี เธอมีธุรกิจชื่อ Koala Blue และร่วมก่อตั้ง Gaia Retreat and Spa นอกจากนี้เธอยังก่อตั้ง Olivia Newton-John Foundation เพื่อสนับสนุนการวิจัยด้านมะเร็ง
โอลิเวีย นิวตัน-จอห์น ได้มาแสดงคอนเสิร์ตในประเทศไทยเป็นครั้งแรกในวันศุกร์ที่ 23 มีนาคม ค.ศ. 2012 ที่ศูนย์นิทรรศการและการประชุมไบเทค บางนา ในชื่อ Summer Night With Olivia Newton-John Live In Bangkok
== ผลงานเพลง ==
If Not for You (1971)
Olivia (1972)
Let Me Be There (1973)
Long Live Love (1974)
If You Love Me, Let Me Know (1974)
Have You Never Been Mellow (1975)
Clearly Love (1975)
Come on Over (1976)
Don't Stop Believin (1976)
Making a Good Thing Better (1977)
Totally Hot (1978)
Physical (1981)
Soul Kiss (1985)
The Rumour (1988)
Warm and Tender (1989)
Gaia: One Woman's Journey (1994)
Back with a Heart (1998)
Tis the Season (2000) (ร่วมกับ วินซ์ กิลล์)
(2) (2002)
Indigo: Women of Song (2004)
Stronger Than Before (2005)
Grace and Gratitude (2006)
Christmas Wish (2007)
A Celebration in Song (2008)
This Christmas (2012) (ร่วมกับ จอห์น ทราโวลตา)
Liv On (2016)
Friends for Christmas (2016) (ร่วมกับ จอห์น ฟาร์นแฮม)
เคยร่วมงานกับศิลปินระดับแนวหน้า
Cliff Richard, John Travolta, Electric Light Orchestra, John Farrar, Helen Reddy, Bruce Welch
== อ้างอิง ==
== แหล่งข้อมูลอื่น ==
olivianewton-john.com. เว็บไซต์ส่วนตัว 
นักร้องออสเตรเลีย
นักแสดงออสเตรเลีย
บุคคลจากเคมบริดจ์
บุคคลจากเมลเบิร์น
ชาวอังกฤษเชื้อสายเวลส์
ชาวอังกฤษเชื้อสายเยอรมัน
ชาวอังกฤษเชื้อสายยิว
ชาวออสเตรเลียเชื้อสายเวลส์
ชาวออสเตรเลียเชื้อสายเยอรมัน
ชาวออสเตรเลียเชื้อสายยิว
ชาวอังกฤษในสหรัฐ
ชาวออสเตรเลียในสหรัฐ
ผู้ที่ได้รับรางวัลแกรมมี
โมบิดิก

โมบิดิก (Moby-Dick) คือนวนิยายของ เฮอร์มัน เมลวิลล์ ในปี ค.ศ. 1851 เล่าเรื่องราวเกี่ยวกับการเดินทางผจญภัยของกะลาสีชื่อ อิชมาเอล ในเรือล่าวาฬ Pequod และกัปตันเรือชื่อ อาฮับ ไม่นานอิชมาเอลก็ทราบว่า อาฮับกำลังออกติดตามหาวาฬตัวหนึ่งชื่อ โมบิดิก ซึ่งเป็นวาฬสีขาวขนาดมหึมาที่ดุร้ายมาก ไม่ค่อยมีเรือล่าวาฬลำใดรู้จักโมบิดิก ยิ่งที่เคยได้เจอตัวมันยิ่งน้อยนัก เมื่ออาฮับเจอมันคราวก่อน วาฬยักษ์ทำลายเรือของอาฮับและยังกัดขาเขาขาด อาฮับจึงคิดจะตามแก้แค้น
ในเรื่อง โมบิดิก เมลวิลล์ได้ใช้กลวิธีทางภาษา สัญลักษณ์ และการเปรียบเทียบต่างๆ ในการนำเสนอโครงเรื่องอันซับซ้อน ผ่านทางตัวละครหลัก โดยสื่อถึงเรื่องของชนชั้นและฐานะทางสังคม ความดี ความชั่ว และยังสื่อมุมมองต่อพระเจ้ากับศาสนาคริสต์ ผ่านความเชื่อส่วนตัวของอิชมาเอล กับ เควเคว็ก พลฉมวกคู่หูซึ่งเป็นชาวเกาะนอกศาสนา รวมถึงบุคลิกเกรี้ยวกราดเหนือธรรมชาติของกัปตันอาฮับ เมลวิลล์สะท้อนเรื่องราวผ่านวิธีการเล่าของผู้เล่าเรื่อง การบรรยายสภาพชีวิตของกะลาสีบนเรือล่าวาฬ ค่อยๆ ถักทอเรื่องราวไปพร้อมกับการใช้ภาษาแบบเชกสเปียร์ และคิงเจมส์ไบเบิ้ล ซึ่งล้วนเป็น ภาษาอังกฤษปลายสมัยราชีนีอลิซาเบธที่ 1 (Elisabethan English) และเป็นภาษามีอิทธิพลอย่างยิ่งต่องานวรรณคดีของทั้งฝั่งอังกฤษ และอเมริกัน นอกจากนี้เมลวิลล์ยังใช้เทคนิคทางวรรณกรรมหลายรูปแบบ ไม่ว่าเป็น บทกวี บทเพลง การเล่าเรื่องผ่านมุมมองเหมือนละครเวที และใช้วิธีการรำพึงกับตัวเองของตัวละครเพื่อบอกเล่าความนึกคิด
นักวิจารณ์เห็นว่างานชิ้นนี้เป็นส่วนหนึ่งในการขับเคลื่อนยุคจินตนิยมในสหรัฐอเมริกา โมบิดิก ตีพิมพ์ครั้งแรกโดยสำนักพิมพ์ริชาร์ด เบนท์ลีย์ ในกรุงลอนดอนในปี ค.ศ. 1851 โดยแบ่งพิมพ์ออกเป็น 3 เล่มชุด ใช้ชื่อเรื่องว่า The Whale ต่อมาจึงพิมพ์รวมเป็นเล่มเดียวกันโดยสำนักพิมพ์ฮาร์เปอร์และพี่น้อง ในนครนิวยอร์ก ใช้ชื่อเรื่องว่า Moby-Dick; or, The Whale เมื่อวันที่ 14 พฤศจิกายน ค.ศ. 1851 ประโยคแรกในบทที่หนึ่งคือ —"Call me Ishmael."— ("เรียกข้าพเจ้าว่า อิชมาเอล") ถือเป็นหนึ่งในประโยคเปิดเรื่องที่มีชื่อเสียงมากที่สุดในบรรดางานวรรณกรรมทั้งปวง
อย่างไรก็ดีเนื่องจาก โมบิดิก มีเนื้อหาแฝงคำวิจารณ์ทางศาสนาไว้มากมาย เช่น การที่แต่งให้อิชมาเอลเป็นคนไม่เชื่อศาสนา และมีความสัมพันธ์เชิงรักร่วมเพศกับ เควเคว็ก เพื่อนผิวสีที่นับถือจารีตของชนเผ่าป่าเถื่อน เมื่อหนังสือออกตีพิมพ์คราวแรก จึงได้รับการวิพากษ์วิจารณ์ในแง่ลบมากมาย แม้ว่าทางสำนักพิมพ์ในอังกฤษจะเซ็นเซ่อร์ข้อความที่แสดงทัศนะหมิ่นศาสนาคริสต์ออกไปมากแล้วก็ตาม โมบิดิก กลายเป็นหนังสือที่ขายไม่ได้ และเป็นเหตุผลหนึ่งที่ยุติอาชีพทางการประพันธ์ของเมลวิลล์ นิยายเล่มนี้ถูกผู้อ่านลืมเลือนไปจน ดี. เอช. ลอว์เรนซ์ นักวิจารณ์วรรณกรรมชื่อดังมาค้นพบเข้าในช่วงทศวรรษที่ 1920s และให้คำนิยมว่าเป็นวรรณกรรมสำคัญ นับแต่นั้นมา โมบิดิก ก็ได้รับการยกย่องให้เป็นวรรณกรรมเอกของอเมริกา ควบคู่ไปกับบทกวีของ วอล์ท วิทแมน กวีเอกชาวอเมริกันผู้มีชีวิตอยู่ร่วมสมัยกับเมลวิลล์ นักวิจารณ์วรรณกรรมชื่อดัง ศ.แฮโรลด์ บลูม ให้ความเห็นว่า โมบิดิก เป็น "มหากาพย์ร้อยแก้ว" (epic prose) ประจำชาติอเมริกา และเป็นหนังสือนิยายที่ดีที่สุดจากปลายปากกาของนักเขียนอเมริกันตราบจนปัจจุบัน
== แหล่งข้อมูลอื่น ==
Moby-Dick ที่ โครงการกูเตนเบิร์ก
Moby-Dick; or, The White Whale ฉบับออนไลน์
งานเขียนของเฮอร์มัน เมลวิลล์
วรรณกรรมภาษาอังกฤษ
ตัวละครในบันเทิงคดีที่อยู่ใต้ทะเล
สภาผู้ชมและผู้ฟังรายการ

สภาผู้ชมและผู้ฟังรายการ องค์การกระจายเสียงและแพร่ภาพสาธารณะแห่งประเทศไทย ย่อ "ส.ส.ท." เป็นองค์กรที่เป็นตัวแทนของผู้ชมและผู้ฟังรายการในการเสนอความคิดเห็นให้เกี่ยวกับรายการและการดำเนินงานขององค์กร   นอกจากนี้ยังทำหน้าที่เป็นผู้ตรวจสอบภายในและบริการจัดการศูนย์เพื่อนไทยพีบีเอส เพื่อให้สื่อต่าง ๆ ขององค์การกระจายเสียงและแพร่ภาพสาธารณะแห่งประเทศไทย ตอบสนองประโยชน์และความต้องการของคนทุกกลุ่มได้อย่างชัดเจนและเป็นธรรม
สภาผู้ชมและผู้ฟังรายการ ตามพระราชบัญญัติองค์การกระจายเสียงและแพร่ภาพสาธารณะแห่งประเทศไทย พ.ศ. 2551 เป็นตัวแทนที่หลากหลายของประชาชนจากทุกภูมิภาคทั่วประเทศ และจากกลุ่มเฉพาะต่างๆ จำนวนไม่เกิน ๕๐ คน ที่คณะกรรมการนโยบาย องค์การกระจายเสียงและแพร่ภาพสาธารณะแห่งประเทศไทย แต่งตั้งจากผู้ผ่านกระบวนการคัดเลือกตามที่กำหนดและประกาศ
== บทบาทและความรับผิดชอบของสภาผู้ชมและผู้ฟังรายการ ==
มีส่วนร่วมในการกำหนดนโยบายการเสนอข่าวรายการและติดตามการดำเนินงานของ ส.ส.ท. ตลอดจนการขยายฐานของผู้ใช้บริการ
ติดตามรับชมและรับฟังรายการจากทุกช่องทางสื่อของ ส.ส.ท. และนำความคิดเห็นและข้อเสนอแนะเสนอต่อคณะกรรมการบริหารหรือคณะกรรมการนโยบาย
จัดกระบวนการ กิจกรรม เพื่อการมีส่วนร่วมในการรับฟังความคิดเห็น ข้อเสนอแนะต่อรายการขององค์การ และข้อเสนอแนะเชิงนโยบายเพื่อพัฒนาแนวทางการดำเนินงานของ ส.ส.ท.
ขยายเครือข่าย ฐานผู้ชมผู้ฟังรายการ เพื่อส่งเสริมการมีส่วนร่วมในการแสดงความคิดเห็นต่อรายการและกิจการของ ส.ส.ท.
จัดทำรายงานความคิดเห็นและข้อเสนอแนะที่มีผลมาจากการรวบรวมรับฟังความคิดเห็นและข้อเสนอแนะในภูมิภาคและในวงกว้าง โดยวิเคราะห์และสังเคราะห์ให้ครอบคลุมประเด็นที่สะท้อนถึงคุณภาพ  มาตรฐานจริยธรรมองค์การและผลกระทบจากการนำเสนอรายการทุกไตรมาสและประจำปี เพื่อส่งมอบให้คณะกรรมการบริหารนำเสนอคณะกรรมการนโยบาย
จัดทำรายงานการดำเนินงานของสภาผู้ชมและผู้ฟังรายการประจำปี และการถอดบทเรียนการทำงานของสภาผู้ชมและผู้ฟังรายการในรอบปีพร้อมข้อเสนอแนะที่มีเหตุผลสนับสนุนจากข้อมูลที่รวบรวมได้ เพื่อส่งมอบให้คณะกรรมการบริหารและคณะกรรมการนโยบาย
หน้าที่อื่น ๆ ที่กฎหมายกำหนด
==  แหล่งข้อมูลอื่น ==
เว็บไซต์อย่างเป็นทางการ
รายชื่อสมาชิกสภาผู้ชมและผู้ฟังรายการ  จากเว็บไซต์ สภาผู้ชมและผู้ฟังรายการ
บทสัมภาษณ์สภาผู้ชมฯ โดย อ.ดร.อรศรี งามวิทยาพงษ์ กรรมการนโยบาย และ คณะทำงานประสานงานการสรรหาสมาชิกสภาผู้ชมและผู้ฟังรายการ
รายงานงานการปฏิบัติงานฉบับรวม พ.ศ. 2552 
พรบ.องค์การกระจายเสียงและแพร่ภาพสาธารณะแห่งประเทศไทย
สภาผู้ชมและผู้ฟังรายการ Thai PBS
อธิการบดี มมร เข้าร่วมประชุมเสวนา"สภาผู้ชมและผู้ฟังรายการทีวีไทย"
ส.ส.ท.จัดการประชุมสภาผู้ชมและผู้ฟังรายการ ครั้งที่ 1/2551
สรรหาสมาชิกสภาผู้ชมและผู้ฟังรายการเป็นครั้งแรกของประเทศไทย
== อ้างอิง ==
สื่อมวลชน
ไทรีส กิบสัน

ไทรีส ดาร์เนลล์ กิบสัน (Tyrese Darnell Gibson) เกิดเมื่อวันที่ 30 ธันวาคม ค.ศ. 1978 หรือเป็นที่รู้จักในนาม ไทรีส เป็นนักร้องอาร์แอนด์บีชาวอเมริกัน นักแต่งเพลง แร็ปเปอร์ นักแสดง อดีตนายแบบและวีเจช่องเอ็มทีวี เขาออกผลงานเพลงหลายอัลบั้ม จากนั้นจึงผันตัวมาแสดงภาพยนตร์ในบทนำหลายเรื่อง รวมถึง Waist Deep, Fast & Furious 2, 5-7, Flight of the Phoenix, Four Brothers, Baby Boy, Death Race และ Transformers 1-3
== ผลงานเพลง ==
=== อัลบั้ม ===
1998: Tyrese RIAA: Platinum (3/99)
2001: 2000 Watts RIAA: Gold (8/01)
2002: I Wanna Go There RIAA: Gold (2/03)
2006: Alter Ego
2011: Open Invitation
2013: 3 Kings ร่วมกับ Ginuwine และ Tank ในนาม TGT
2015: Black Rose
==Singles==
===Featured singles===
=== ผลงานร่วมกับศิลปินอื่น ===
Better Dayz โดย Tupac
Hoodstar โดย Chingy
Unrestricted โดย Da Brat
U Turn โดย Brian McKnight
After The Storm โดย Monica
เพลงประกอบภาพยนตร์ Blue Streak
เพลงประกอบภาพยนตร์ Why Did I Get Married?
== ผลงานแสดง ==
Baby Boy (2001) - Joseph "Jody" Summers
2 Fast 2 Furious (2003) - โรมัน เพียร์ซ
Flight of the Phoenix (2004) - A.J.
Four Brothers (2005) - Angel Mercer
Annapolis (2006) - Cole
Waist Deep (2006) - O2
Transformers (2007) - USAF Tech Sergeant Epps
The Take (2008) - Adell Baldwin
Death Race (2008) - Machine Gun Joe
 Revenge of the Fallen (2009) - USAF Master Sergeant Epps
Legion (2010) - Kyle Williams
Fast Five (2011) - โรมัน เพียร์ซ
Luke Cage- Luke Cage (under consideration)
Fast and Furious 6 (2013) - โรมัน เพียร์ซ
Black Nativity (2013) - เทสัน
Fast and Furious 7 (2015) - โรมัน เพียร์ซ
Fast and Furious 8'' (2017) - โรมัน เพียร์ซ
Black and Blue (2019) - Mouse
9] Fast and Furious 9 - โรมัน เพียร์ซ
== อ้างอิง ==
นักแสดงชายชาวอเมริกันในศตวรรษที่ 21
แร็ปเปอร์ชาวอเมริกันในศตวรรษที่ 21
แร็ปเปอร์อเมริกัน
ชาวอเมริกันเชื้อสายแอฟริกา
บุคคลจากลอสแอนเจลิส
นักแสดงชายชาวอเมริกันในศตวรรษที่ 20
ศิลปินสังกัดอาร์ซีเอเรเคิดส์
นักแสดงละครโทรทัศน์ชายชาวอเมริกัน
นักแสดงภาพยนตร์ชายชาวอเมริกัน
นักร้องชายชาวอเมริกันเชื้อสายแอฟริกา
แร็ปเปอร์ชายชาวอเมริกันเชื้อสายแอฟริกา
เบิร์ต แบแคแร็ก

เบิร์ต แบแคแร็ก (Burt Bacharach อ่านว่า /ˈbækəræk/; 12 พฤษภาคม ค.ศ. 1928 – 8 กุมภาพันธ์ ค.ศ. 2023) เป็นนักเปียโน นักแต่งเพลงมีผลงานเพลงป็อปที่โด่งดังตั้งแต่ต้นทศวรรษ 1960 ถึง 1980 กับเนื้อเพลงที่ประพันธ์โดยฮอล เดวิด ผลงานจำนวนมากที่สร้างสรรค์ขึ้นมาบันทึกเสียงโดยนักร้อง ดิออน วอร์วิค  จากข้อมูลปี 2006 เบิร์ต แบแคแร็ก มีผลงานประพันธ์เพลงที่ติดอันดับท็อป 40 ในสหรัฐอเมริกา 70 เพลง และมี 52 เพลงที่ติดท็อป 40 ในสหราชอาณาจักร และจากข้อมูลในเว็บไซต์ britishhitsongwriters.com เขาเป็นนักแต่งเพลงที่ประสบความสำเร็จที่สุดอันดับ 18 ในสหราชอาณาจักร ในประวัติศาสตร์อันดับเพลงในสหราชอาณาจักร โดยวัดจากจำนวนสัปดาห์ของผู้มีผลงานประพันธ์เพลงบนอันดับเพลง
== อ้างอิง ==
นักร้องอเมริกัน
นักแต่งเพลงชาวอเมริกัน
คีตกวีชาวอเมริกัน
ผู้ที่ได้รับรางวัลแกรมมี
บุคคลจากแคนซัสซิตี
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต